**REPUBLIKA HRVATSKA**

**LIČKO-SENJSKA ŽUPANIJA**

**GRAD OTOČAC**

**Povjerenstvo za izbor članova vijeća mjesnih odbora**

KLASA: 026-01/22-01/1

URBROJ:2125-2-03-22-7

**Otočac, 14. 10. 2022.**

**O B A V I J E S T**

**BIRAČIMA SA PODRUČJU MJESNIH ODBORA GRADA OTOČCA;**

**PREDSJEDNICIMA GRADSKIH OGRANAKA POLITIČKIH STRANAKA**

Gradsko vijeće Grada Otočca na 8. sjednici održanoj 26. 09. 2022. godine donijelo je Odluku o datumu održavanja izbora za članove vijeća mjesnih odbora na području Grada Otočca KLASA: 026-01/22-01/1; URBROJ:2125-2-01-22-3.

U Vijeća Mjesnih odbora bira se sljedeći broj članova:

1. Brlog i Brloška Dubrava, 5 članova,

2. Čovići, 7 članova,

3. Dabar, 5 članova,

4. Doljani, 5 članova

5. Drenov Klanac, 5 članova,

6. Hrvatsko Polje, 5 članova,

7. Kompolje, 5 članova,

8. Kuterevo, 7 članova,

9. Ličko Lešće, 9 članova,

10. Lipovlje-Gorići, 5 članova,

11. Otočac, 11 članova,

12. Podum i Škare, 5 članova,

13. Ponori, 5 članova,

14. Prozor, 9 članova,

15. Ramljani, 5 članova,

16. Sinac, 7 članova,

17. Švica, 7 članova.

Za dan provedbe izbora određena je **nedjelja, 27. studenog 2022.** godine u vremenu od **10,00 do 17,00 sati**.

Obzirom da se na postupak provođenja izbora za članove vijeća mjesnih odbora odgovarajuće primjenjuje Zakon o lokalnim izborima, ovim putem Vas obavještavamo da rok za dostavu Prijedloga kandidata za članove vijeća mjesnih odbora počinje teći od **16. 10. 2022.** godine i traje do **29. 10. 2022.** godine **do 20,00 sati**.

U navedenom roku ste dužni, ukoliko ste zainteresirani za predlaganje članova u Vijeća MO dostaviti **Prijedloge kandidata** za članove vijeća mjesnih odbora. Uz Prijedlog kandidata potrebno je dostaviti **Očitovanje kandidata** o prihvaćanju kandidature za člana vijeća mjesnog odbora za koje se predlaže, a svaki kandidat za člana vijeća mjesnog odbora **OSOBNO** treba doći ovjeriti Očitovanje pred Gradskim izbornim povjerenstvom za provođenje izbora za članove vijeća mjesnih odbora.

**Sjedište Gradskog izbornog povjerenstva za izbor članova vijeća mjesnih odbora je u zgradi Grada Otočac, Ul. K. Zvonimira 10, prostorija gradske vijećnice.**

**Kandidati su dužni sa sobom na ovjeru kandidature ponijeti važeću osobnu iskaznicu i dokument iz kojeg je vidljiv OIB.**

Obrasce za kandidiranje možete preuzeti sa internet stranica Grada Otočca ili osobno u Gradu Otočcu, Ul. k. Zvonimira

10, 53220 Otočac.

Prijedlog kandidata mora biti potpisan i ovjeren od ovlaštene osobe za zastupanje političke stranke ukoliko listu predlaže politička stranka.

Ukoliko listu predlažu birači koji imaju prebivalište na području mjesnog odbora za kojeg se provode izbori, Prijedlog liste trebaju potpisati prva tri birača sa Obrasca Popis birača.

Za sva pitanja i najavu ovjere Očitovanja kandidata o prihvaćanju kandidature na raspolaganju je broj telefona:053/771-176 i 053/771-158 i e-mail:marija.markovic@otocac.hr svakim radnim danom od 07,00 do 15,00 sati. U slučaju da kandidat za člana vijeća mjesnog odbora nije u mogućnosti u navedenom vremenu pristupiti ovjeri kandidature pred Gradskim izbornim povjerenstvom za provođenje izbora za članove vijeća mjesnih odbora, dakle radnim danom od 7,00 do 15,00 sati, isti može izvršiti ovjeru kandidature i nakon 15,00 sati i u dane vikenda, uz prethodnu najavu na telefon broj 098/675-827.

**Povjerenstvo za izbor članova vijeća mjesnih odbora**